L 102/20
LV
Eiropas Savienības Oficiālais Vēstnesis
30.3.2022.
6.
PUSES, KURĀM ATSAUKTA ATĻAUJA ATBRĪVOJUMAM (30)
Laikposmā no 2021. gada 25. marta līdz 2021. gada 28. oktobrim Komisijai tika paziņots, ka abas no maksājuma atbrīvotās Puses, kas uzskaitītas 5. tabulā, ir likvidētas un to darbība ir izbeigta.
(31)
Sachsenring Bike Manufaktur GmbH tika likvidēta un tās darbība tika izbeigta 2021. gada 12. janvārī sakarā ar bankrotu, savukārt Cicli Cinzia srl tika likvidēta un tās darbība tika izbeigta 2021. gada 27. janvārī.
(32)
Tāpēc Komisija secināja, ka saskaņā ar labas pārvaldības principu uzņēmumam Sachsenring Bike Manufaktur GmbH piešķirtā atļauja atbrīvojumam būtu jāatsauc no 2021. gada 12. janvāra un uzņēmumam Cicli Cinzia srl piešķirtā atļauja atbrīvojumam būtu jāatsauc no 2021. gada 27. janvāra.
(33)
5. tabulā uzskaitītajām Pusēm tika paziņoti Komisijas secinājumi, un tām tika dota iespēja sniegt par tiem atsauksmes.
(34)
Sachsenring Bike Manufaktur GmbH nesniedza atsauksmes par Komisijas secinājumiem.
(35)
Cicli Cinzia srl sniedza atsauksmes un lūdza Komisiju pārskatīt atļaujas atbrīvojumam atsaukšanu.
(36)
Pienācīgi izvērtējusi minēto lūgumu, Komisija secināja, ka nav sniegti jauni argumenti, kas pamatotu iepriekš izklāstīto secinājumu atkārtotu novērtēšanu.
Tāpēc tika apstiprināta atļaujas atbrīvojumam atsaukšana, un Puse par to tika attiecīgi informēta, 5. tabula Taric papildu kods
Nosaukums
Adrese
8009
Sachsenring Bike Manufaktur GmbH
Kyselhäuser Strasse 23 06526 Sangerhausen, Germany
8066
Cicli Cinzia srl
Via Lombardia 48, Osteria Grande 40060 Castel San Pietro Terme, Italy
IR PIEŅĒMUSI ŠO LĒMUMU.
1. pants Ar šo šā panta tabulā uzskaitīto Pusi atbrīvo no Ķīnas Tautas Republikas izcelsmes velosipēdiem ar Padomes Regulu (EEK) Nr. 2474/93 (9) noteiktā galīgā antidempinga maksājuma, kas ar Regulu (EK) Nr.
71/97 paplašināts, attiecinot to uz konkrētu velosipēda daļu importu no Ķīnas Tautas Republikas.
Saskaņā ar Regulas (EK) Nr.
88/97 7. panta 2. punktu atbrīvojumam būtu jāstājas spēkā dienā, kad saņemts minētās Puses lūgums.
Šis datums ir norādīts tabulas ailē “Spēkā stāšanās diena”.
Atbrīvojums attiecas tikai uz Pusi, kas konkrēti minēta šā panta tabulā.
No maksājuma atbrīvotā Puse nekavējoties paziņo Komisijai izmaiņas tās nosaukumā un adresē, sniedzot visu attiecīgo informāciju, jo īpaši par visām izmaiņām tās darbībās, kas saistītas ar montāžu, ņemot vērā atbrīvojuma nosacījumus.
(9) Padomes Regula (EEK) Nr. 2474/93 (1993. gada 8. septembris), ar ko uzliek galīgo antidempinga maksājumu par Ķīnas Tautas Republikas izcelsmes velosipēdu importu un veic pagaidu antidempinga maksājuma galīgo iekasēšanu (OV L 228, 9.9.1993., 1. lpp.).